**Vedtekter for Alslaget for lyngshest i Troms**

*Tilsluttet Landslaget for nordlandshest/lyngshest*

**§ 15 Lokallagstyret**

Alslaget for lyngshest i Troms ledes av et styre på fem medlemmer.

Leder velges for ett år av gangen ved skriftlig valg.

De øvrige fire: to styremedlemmer, aktivitetsansvarlig og avlsansvarlig velges for to år av gangen, slik at to av disse er på valg hvert år. Første år settes funksjonstid etter loddtrekning. Det velges to varamedlemmer i prioritert rekkefølge hvert år.

Styret velger selv nestleder, sekretær og kasserer etter hvert valg, slik at nestlederfunksjonen legges til en av de andre funksjonene i styret. Leder kan ikke inneha nestlederfunksjonen. Styret er beslutningsdyktig når leder eller nestleder, aktivitetsansvarlig og et annet styremedlem er til stede totalt tre personer.

Medlemmer må ha vært medlem minst seks måneder (regnet fra innbetalt kontingent) i Alslaget for å være valgbar til styret. Dette gjelder ikke for revisor og varamedlemmer. Medlemmer som velges til leder, nestleder, kasserer og revisor må ha fylt 18 år ved tidspunktet for valget.

Medlemmer som velges til aktivitetsansvarlig, avlsansvarlig og valgkomitéen må ha fylt 16 år ved tidspunktet for valget. Tillitsvalgte som ikke lenger oppfyller krav til medlemskap eller på annen måte ikke kan/vil inneha sitt verv, erstattes med varamedlem (i prioritert rekkefølge) til funksjonstiden er over og ny kan velges av årsmøtet.

Styret velger selv møtefrekvens og –form etter behov, og innkaller til møte ved leder eller når minst tre styremedlemmer forlanger det.

Styret velger selv utsendinger til Landsmøtet, og foreslår styrerepresentant og andre tillitsvalgte gil Hovedstyret.

Styret må etterstrebe å få inn styremedlemmer i Nordnorsk Hestesenter AS.

**§** **16 Styrets oppgaver**:

1. lede virksomheten i Alslaget i samsvar med vedtektene, årsmøtets vedtak og andre retningslinjer gitt av Landslaget og Staten ved lover og regelverk.
2. innkalle til årsmøte, og legge fram årsmelding, virksomhetsplan, revidert regnskap og budsjett. I tillegg til budsjett skal styret legge fram for årsmøtet anbefalte satser for springpenger og beiteleie i hingste- og unghingshamn.
3. fremme saker for årsmøtet i aktuelle saker som har interesse og betydning for lagets medlemmer.
4. gi uttalelser til, og være Hovedstyrets samarbeidspartner i så vel lokale som nasjonale saker.
5. vurdere behov for å skaffe hingst til laget og delta i arbeidet med å skaffe hingst til hamn dersom styret finner det nødvendig.
6. bidra til å arrangere hingste- og unghingsthamn når styret oppfatter at det er behov for det.
7. utarbeide terminliste for kurs og konkurranser i vårt distrikt.
8. opprette arbeidsutvalg ved behov. Dette kan for eksempel være; utstillingskomité, landsmøteansvarsgruppe, NM-komité, kontaktperson for Rimfakse, hjemmesideredaksjon og liknende.

**§ 17 Revisor**

Årsmøtet velger én revisor, med virketid ett år, med personlig vara.

Vedtatt 02.02.2013.